CELEX: 62019TN0007
Language: sl
Date: 2019-01-04 00:00:00
Title: Zadeva T-7/19: Tožba, vložena 4. januarja 2019 – Scandlines Danmark in Scandlines Deutschland/Komisija

25.2.2019   
            
            
               SL
            
            
               Uradni list Evropske unije
            
            
               C 72/41
            
         
      Tožba, vložena 4. januarja 2019 – Scandlines Danmark in Scandlines Deutschland/Komisija
      (Zadeva T-7/19)
      (2019/C 72/53)
      Jezik postopka: angleščina
      
         Stranke
      
      
         Tožeči stranki: Scandlines Danmark ApS (København, Danska) in Scandlines Deutschland GmbH (Hamburg, Nemčija) (zastopnica: L. Sandberg-Mørch, odvetnica)
      
         Tožena stranka: Evropska komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  izpodbijani Sklep C(2018) 6268 final z dne 28. septembra 2018 o državni pomoči SA.51981 (2018/FC) razveljavi in
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata sedem tožbenih razlogov.
      
                  1.
               
               
                  Prvi tožbeni razlog: Komisija je s tem, da je ugotovila, da so bila državna poroštva, ki so bila zagotovljena družbi A/S Femern Landanlæg, odobrena s sklepom o gradnji in da niso državna pomoč, napačno uporabila pravo.
               
            
                  2.
               
               
                  Drugi tožbeni razlog: Komisija je s tem, da je ugotovila, da je pomoč v obliki finančne injekcije v znesku 10 milijonov DKK (za kolikor presega 500 milijonov DKK, odobrenih s sklepom o načrtovanju) združljiva z notranjim trgom, napačno uporabila pravo.
               
            
                  3.
               
               
                  Tretji tožbeni razlog: Komisija je s tem, da je ugotovila, da so bila državna posojila družbama Femern A/S in A/S Femern Landanlæg odobrena s sklepom o gradnji, da posojila, podeljena družbi A/S Femern Landanlæg, niso pomoč in da so posojila, podeljena družbi Femern A/S, združljiva z notranjim trgom, napačno uporabila pravo.
               
            
                  4.
               
               
                  Četrti tožbeni razlog: Komisija je s tem, da je ugotovila, da so bila državna posojila, ki so bila podeljena v znesku, ki presega proračun 1 445 milijonov DKK, odobrena s sklepom o načrtovanju in da so državna pomoč, ki je združljiva z notranjim trgom, napačno uporabila pravo.
               
            
                  5.
               
               
                  Peti tožbeni razlog: Komisija je s tem, da je ugotovila, da davčne ugodnosti niso državna pomoč, napačno uporabila pravo.
               
            
                  6.
               
               
                  Šesti tožbeni razlog: Komisija je kršila svojo obveznost začeti uradni postopek preiskave na podlagi člena 108(2) PDEU.
               
            
                  7.
               
               
                  Sedmi tožbeni razlog: Komisija je kršila svojo obveznost obrazložitve iz člena 296 PDEU.